Hvor meget skal en baby sove?
Babyer sover meget forskelligt.  
 En baby på under 1 år har typisk brug for at sove 15 timer i døgnet, mens et helt nyfødt barn sover op mod 20 timer i døgnet.

En nyfødt sover ofte kun 2-4 timer ad gangen om natten, men fra 6-ugers alderen kan dit barn begynde at sove lidt flere timer i streg. Dog sjældent mere end 5-6 timer.

Når dit barn er omkring 1 år, begynder det at kunne sove otte timer eller mere ad gangen om natten.

